‫- סדרה תיעודית של NETFLIX -‬
‫שום דבר לא מצית‬ ‫את הדמיון שלנו כמו חתול גדול.‬
‫מרשים,‬
‫חזק,‬
‫קטלני.‬
‫אבל כשאנחנו מתקרבים לחיות החמקמקות האלה,‬
‫אנחנו מגלים צד נוסף בחייהן.‬
‫צד עדין יותר,‬
‫שיתופי יותר…‬
‫ונחוש יותר…‬
‫מכפי שהעלינו על דעתנו.‬
‫אצל החתולים הגדולים, רב הנסתר על הגלוי.‬
‫- חתולים גדולים -‬
‫- אוקבנגו‬ ‫בוטסואנה -‬
‫לפני שלושה חודשים‬ ‫עזבה הלביאה הזאת את הלהקה שלה‬
‫כדי ללדת ביחידות.‬
‫גורים צעירים חשופים לסכנות,‬ ‫בייחוד מצד אריות אחרים.‬
‫אבל עכשיו גדלו הגורים קצת,‬ ‫והיא מוכנה לחזור.‬
‫לא קל להאכיל משפחה גדולה כאם יחידנית.‬
‫עליה לצוד לעיתים קרובות יותר,‬
‫ולשם כך עליה לעזוב את גוריה‬ ‫ולצאת לציד לבד.‬
‫בסוואנה הפתוחה הטרף גלוי לעין.‬
‫אבל כך גם היא.‬
‫עליה להתאזר בסבלנות.‬
‫חתולים גדולים קטלניים יותר אחרי רדת החשכה.‬
‫לאריות יש ראיית לילה מדהימה,‬ ‫טובה פי שישה מזו שלנו…‬
‫המעניקה להם יתרון על פני הטרף שלהם.‬
‫הלביאה צדה לבדה,‬ ‫לכן עליה להתקרב ככל האפשר לפני שהיא תוקפת.‬
‫לביאה בודדת יכולה להצליח‬ ‫בציד לילי כמעט כמו להקה שלמה.‬
‫הבעיה היא להחזיק בשלל.‬
‫אריות הם‬ ‫הטורפים הגדולים ביותר בערבות האלה.‬
‫היא יכולה להתמודד עם צבוע או שניים.‬
‫אבל להקה שלמה?‬
‫זה כבר סיפור אחר.‬
‫סכנה נשקפת לא רק לשלל שלה…‬
‫אלא גם לחייה.‬
‫אבל הלביאה הזאת לא לבד.‬
‫המשפחה שלה מצאה אותה.‬
‫כשהם לצידה,‬
‫היא בלתי מנוצחת.‬
‫התחרות העזה בסוואנה‬ ‫אילצה את האריות לעשות משהו יוצא דופן.‬
‫הם היחידים‬ ‫מבין החתולים הגדולים שחיים בלהקות.‬
‫הנקבות אחראיות לרוב הציד.‬
‫תפקידו העיקרי של הזכר הוא להגן על המשפחה.‬
‫כל עוד יישארו חזקים, הגורים יהיו בטוחים.‬
‫אבל השלווה קצרת מועד‬ ‫בעולם החתולים הגדולים.‬
‫מראשית תהליך האבולוציה שלהם‬ ‫היה ההרג חלק מאורח החיים שלהם.‬
‫לפני יותר מעשרה מיליון שנים,‬ ‫במעמקי היערות של אסיה,‬
‫החל להופיע מין חדש של טורפים.‬
‫כיום, הנמר הערפילי מעניק לנו הצצה‬
‫לאורח החיים של החתולים הקדומים הללו.‬
‫- תאילנד -‬
‫הוא הקטן ביותר מבין החתולים הגדולים…‬
‫אבל גם הזריז ביותר.‬
‫הודות לרגליים קצרות ושריריות,‬
‫טפרים חדים במיוחד…‬
‫מפרקי קרסול מסתובבים…‬
‫וזנב לשיפור שווי המשקל,‬
‫הם ניחנים ביכולות טיפוס נפלאות.‬
‫אפילו קופים אינם מוגנים מפניהם.‬
‫ביחס לגודלו,‬
‫הנמר הערפילי הוא גם החתול‬ ‫בעל הניבים הארוכים ביותר.‬
‫טיגריס שנחרבי מודרני.‬
‫במרוצת הזמן ירדו החתולים הגדולים מן העצים…‬
‫גדלו והתחזקו עוד יותר.‬
‫כשהם התפתחו וכבשו עולמות חדשים,‬
‫כל חתול פיתח‬ ‫שיטות הסוואה שיעניקו לו יתרון.‬
‫אפילו הגדולים ביותר יכולים להיטמע ברקע.‬
‫פסי הטיגריס הופכים לסבך צמחייה.‬
‫פרווה בצבע אחיד‬ ‫עוזרת לפומה להיעלם כשהיא אורבת לטרפה,‬
‫אפילו כשאין שום מקום להסתתר בו.‬
‫כתמי הנמר מחקים‬ ‫את הצללים המרצדים על פני אדמת היער…‬
‫כדי שיוכל לטמון מארב לטרפו מטווח קרוב.‬
‫אבל הסוואה לא מסייעת רק למתקפה.‬
‫היא מסייעת גם להגנה.‬
‫נקבת ברדלס מסתתרת עם גוריה הקטנים.‬
‫הם בני עשרה ימים בלבד,‬
‫הגיל שבו החתולים הגדולים‬ ‫חשופים ביותר לסכנות.‬
‫עיניהם בקושי פתוחות,‬ ‫והם תלויים לחלוטין באימא.‬
‫רוב החתולים הגדולים‬ ‫גדלים לאט ומתפתחים בקצב דומה.‬
‫יעברו כתשעה שבועות‬ ‫לפני שהם יתחילו לאכול בשר…‬
‫חצי שנה לפני שהם ייגמלו לחלוטין…‬
‫ובגיל שנתיים בערך‬
‫הם סוף סוף יהיו מוכנים לחיות חיים עצמאיים.‬
‫זה מסע ארוך ומסוכן,‬
‫מגור חסר ישע לצייד קטלני.‬
‫בייחוד עבור החתול הגדול מכולם.‬
‫גורת הטיגריס הזו בת חמישה חודשים,‬ ‫ויעבור זמן רב עד שתגיע לבגרות.‬
‫אבל היא כבר לומדת איך לצוד בביתה ביער.‬
‫- בנדהאווגרה‬ ‫הודו -‬
‫עליה ללמוד לבחור מטרה…‬
‫לתכנן מסלול התקדמות…‬
‫ולהוציא לפועל את המתקפה הסופית.‬
‫הפעם הקורבן שלה הוא רק אחיה.‬
‫הם עוקבים, תוקפים ונלחמים זה בזה‬
‫כדי לשפר את כישוריהם בצורה בטוחה.‬
‫חוץ מזה, פשוט כיף ללכת מכות עם האחים שלך.‬
‫משחק הוא חלק בסיסי‬ ‫בהתפתחותם של כל החתולים הגדולים.‬
‫אבל לפעמים צריך ללמוד לקח בדרך הקשה.‬
‫- אוקבנגו‬ ‫בוטסואנה -‬
‫גור הנמר הזה בן חצי שנה,‬ ‫והוא מבלה את רוב זמנו במנוחה.‬
‫עם אימא.‬
‫אבל כשהיא יוצאת לצוד…‬
‫עדיף שלא יזוז ויישאר במקום מבטחים.‬
‫אבל מה כיף בזה?‬
‫הגיע הזמן להרפתקה קטנה.‬
‫ירידה מהוססת מעט.‬
‫נקווה שהנחיתה תהיה מוצלחת.‬
‫חתול מתבגר צריך לבחון את הגבולות שלו…‬
‫אבל אסור לו לשאוף גבוה מדי.‬
‫תאו אפריקני.‬
‫אחד מבעלי החיים המסוכנים ביותר באפריקה,‬
‫עם מוניטין של הריגת גורים.‬
‫טעות של מתחילים.‬
‫זה לא הזמן להתאמן על כישורי ציד.‬
‫זה הזמן ללמוד איך להסתתר…‬
‫ומתי לנוס על נפשך.‬
‫נשמה אחת מתשע בוזבזה…‬
‫ועדיין יש הרבה מה ללמוד.‬
‫וכשאימא חוזרת,‬
‫מגיע הזמן לאחד השיעורים הקשים מכולם.‬
‫חזיר יבלות, עדיין בחיים.‬
‫מחזה קשה לצפייה,‬
‫אבל זו הזדמנות להתאמן על לפיתת הגרון,‬
‫הנשיכה הקטלנית של החתולים הגדולים.‬
‫כשהגור נתקל בקשיים,‬
‫המקצוענית באה לעזרתו.‬
‫חתולים גדולים מחקים את אימא, וכך לומדים.‬
‫לפני שיצא לחיים עצמאיים,‬
‫הנמר הצעיר הזה צריך‬ ‫לרכוש כישורים ולצבור ניסיון רב ככל האפשר.‬
‫לכן גורים צריכים להישאר זמן רב‬ ‫תחת עינה הפקוחה של אימא.‬
‫באוקבנגו, הלביאה מוצאת מחדש‬ ‫את מקומה בלהקה.‬
‫אריות יריבים נמצאים מכל עבר,‬
‫לכן הגורים שלה מוצאים מחסה בקרבתו של אבא.‬
‫עד כה הם אכלו רק עם אימא.‬
‫היום הגורים סועדים עם המלך.‬
‫הוא הרבה יותר גדול מקרוב.‬
‫זכרים אוכלים לשובע‬ ‫לפני שהם מניחים לנקבות לאכול.‬
‫הם סובלניים יותר כלפי גורים.‬
‫עד גבול מסוים.‬
‫נטל גידול הגורים נופל ברובו על הלביאות.‬
‫וכשאבא לוקח את חלק הארי,‬
‫עליהן לצאת לציד שוב.‬
‫להקות יכולות למנות יותר מ-40 חברים.‬
‫לכן לא קל לתחזק מערכות יחסים.‬
‫בגלל חיי החברה המורכבים שלהם,‬ ‫האריות הם החכמים מבין החתולים הגדולים.‬
‫והאינטליגנציה הזאת‬ ‫הופכת אותם לצוות קטלני במיוחד.‬
‫בזמן הציד, כל לביאה יודעת את תפקידה.‬
‫הכבדות ביותר מוצאות מקום לחכות בו.‬
‫הנקבות הקלות והמהירות יותר מאגפות את העדר.‬
‫המלכודת מוכנה.‬
‫המאגפות מסתערות במהירות של 50 קמ"ש‬
‫ומבריחות את הטרף לעבר המארב.‬
‫אם אחת מפספסת…‬
‫מישהי אחרת מחכה.‬
‫בשעות היום, כשהלהקה צדה כצוות,‬
‫סיכויי ההצלחה כפולים.‬
‫כל אחת מקבלת חלק.‬
‫זוהי אחווה שבה כולן שוות.‬
‫ואף על פי שהרוחות מתלהטות…‬
‫הן בדרך כלל נרגעות עד מהרה.‬
‫הלהקה חזקה יותר יחד.‬
‫אבל פעם נוספת, אבא נדחף.‬
‫זה נראה לא הוגן,‬ ‫אבל חיוני שזכרי הלהקה יישארו בכושר שיא.‬
‫איום הפלישה הולך וקרב.‬
‫זכרים זרים‬
‫מבקשים להשתלט על הלהקה.‬
‫ולהרוג את הגורים.‬
‫כדי להגן על המשפחה שלו,‬
‫אבא צריך להיות חזק ככל האפשר.‬
‫- פנטנל‬ ‫ברזיל -‬
‫הגנה על הטריטוריה‬ ‫חיונית להצלחתו של חתול גדול.‬
‫אזור הביצות הגדול בעולם‬ ‫אולי לא נראה מקום אידאלי לחתולים…‬
‫אבל כאן חי הריכוז הגדול בעולם של יגוארים.‬
‫חסונים ושריריים,‬ ‫הפיטבולים של עולם החתולים הגדולים.‬
‫ביחס למשקלם,‬
‫הם בעלי הלסתות החזקות ביותר.‬
‫זה השטח שלו.‬
‫זכרי היגואר מסמנים בריח‬ ‫את הטריטוריה שלהם באופן קבוע.‬
‫והם מפטרלים ביבשה ובמים.‬
‫בשונה מרוב החתולים,‬
‫היגוארים הם שחיינים טובים.‬
‫הזכרים לא מגינים‬ ‫על הטריטוריה רק למען עצמם.‬
‫כמה נקבות חיות בתוך הטריטוריה.‬
‫הנקבה הזאת מיוחמת,‬ ‫והיא עלתה על עקבות הריח שלו.‬
‫הם יזדווגו שוב ושוב בימים הקרובים…‬
‫כדי להגדיל את הסיכוי‬ ‫שהוא יהיה אבי הגורים שלה.‬
‫הוא צריך לוודא זאת,‬
‫כי יריבים תמיד מחפשים‬ ‫הזדמנות להתגנב פנימה.‬
‫שכן חצה את הגבול.‬
‫יגוארים משתדלים להימנע מקרבות.‬
‫הסיכון לפציעה גדול מדי.‬
‫אבל כשזכויות ההזדווגות‬ ‫מונחות על כף המאזניים, אין להם ברירה.‬
‫הפולש מסתלק.‬
‫לעת עתה.‬
‫החיפוש אחר טריטוריה דחף‬ ‫את החתולים הגדולים לבתי גידול קיצוניים.‬
‫טיגריסים סיביריים‬ ‫משוטטים ביערות הקפואים של סיביר.‬
‫פרווה ארוכה וצפופה‬ ‫מגינה עליהם מפני מזג האוויר הקפוא.‬
‫נמרים הודיים מתגנבים‬ ‫ברחובות הצדדים של מומבאי…‬
‫וצדים כלבים משוטטים וחיות מחמד‬
‫בכסות החשכה.‬
‫וחתול גדול אחד‬ ‫אפילו מטפס על ההרים הגבוהים בעולם.‬
‫- הימלאיה‬ ‫הודו -‬
‫אנחנו בגובה 4,000 מטרים.‬
‫קר כאן.‬
‫האוויר דליל.‬
‫תנאי השטח קשים.‬
‫אבל איכשהו, נמרת השלג הזה מצליחה לשרוד.‬
‫רגליים קדמיות קצרות, רגליים אחוריות ארוכות‬
‫וזנב ארוך במיוחד‬
‫מעניקים לה שיווי משקל וזריזות‬ ‫באדמת ההרים הטרשית.‬
‫היא יכולה לגמוא עשרה מטרים בזינוק אחד.‬
‫כפות רגליים רחבות ומכוסות פרווה עבה‬ ‫מתפקדות כנעלי שלג‬
‫ומונעות ממנה לשקוע במרבדי שלג עמוקים.‬
‫האוכל כאן מועט מאוד,‬
‫לכן עליה לצוד בשטח של 800 קמ"ר.‬
‫נמרי השלג עוברים מרחקים עצומים,‬ ‫לכן הם נפגשים רק לעיתים נדירות.‬
‫במקום זאת, הם מתקשרים באמצעות ריח.‬
‫למרות קשיי ההישרדות הקיצוניים…‬
‫הנקבה המדהימה הזאת‬ ‫הצליחה לגדל שלושה גורים.‬
‫במשך כמעט שנתיים הם היו תלויים באימא.‬
‫עכשיו הגיע הזמן שהם יתחילו לצוד בעצמם.‬
‫זה לא קל כאן.‬
‫אבל היעל הצעיר הזה‬ ‫מספק הזדמנות לאחד הגורים.‬
‫בגבהים האלה, הציד מסוכן מאוד.‬
‫והיעל הפך את הציד הזה למסוכן עוד יותר.‬
‫אימא צופה מהצד.‬
‫הוא צריך לעשות את זה לבד.‬
‫קרוב כל כך…‬
‫אבל רחוק כל כך.‬
‫אומנם זה נראה כמו כישלון,‬
‫אבל אפילו טורף-על‬ ‫צריך להיות מודע למגבלותיו.‬
‫כאן למעלה, זה יכול להציל את חייו.‬
‫בקרוב יצאו שלושת הגורים האלה לדרך עצמאית‬
‫ויסתמכו על הכישורים שרכשו.‬
‫אבל אחד מהאתגרים‬ ‫שהם יתמודדו איתם אינו בשליטתם.‬
‫התחממות האקלים מכריחה את בעלי החיים האלה,‬ ‫המותאמים לחיים בקור,‬
‫לעלות לגובה ההרים.‬
‫ככל שהם מעפילים מעלה, כך קטן שטח המחיה.‬
‫היעלמותם של אזורי הבר‬
‫יוצרת קונפליקט‬ ‫בין החתולים הגדולים ובני האדם.‬
‫אנחנו רואים בהם‬ ‫איום על חיות המשק שלנו ועלינו…‬
‫צדים אותם לשעשוע ולסחר באיבריהם.‬
‫החתולים הגדולים‬ ‫סובלים מרדיפות ברחבי העולם…‬
‫וסכנת הכחדה מרחפת מעל ראשיהם.‬
‫אבל יש תקווה.‬
‫- פטגוניה‬ ‫צ'ילה -‬
‫כשאנחנו מעניקים לבעלי החיים‬ ‫המופלאים האלה קצת מקום בעולם שלנו,‬
‫התוצאות יכולות להיות מדהימות.‬
‫לפני 50 שנה, בעמקים האלה,‬ ‫בני האדם חיסלו את רוב חיות הבר.‬
‫אבל מאז שהוטל איסור על ציד וחקלאות באזור,‬
‫אוכלוסיית הגואנקו גדלה באופן עקבי.‬
‫וכשהטרף חוזר…‬
‫טורפים באים בעקבותיו.‬
‫פומות, המכונות גם "אריות הרים".‬
‫בעבר מספרן היה כה זעום,‬
‫עד שהניחו שהן חיות יחידאיות.‬
‫אבל עכשיו יש כאן יותר פומות‬ ‫מאשר בכל מקום אחר ביבשת אמריקה.‬
‫והן מתחילות להתנהג בדרכים שמעולם לא נצפו.‬
‫הפומות מתקרבות זו לזו‬ ‫ומגלות סובלנות זו כלפי זו,‬
‫אפילו כלפי פומות שאינן בנות משפחתן.‬
‫ומפתיע מכך: הן חולקות אוכל.‬
‫כשהאזור הזה הופך לפראי יותר,‬
‫אולי הפומות חוזרות למנהגיהן הטבעיים.‬
‫התדמית של חתולים גדולים‬ ‫כמתנקשים בודדים מתחילה להיסדק.‬
‫מתברר שהם יודעים לשתף פעולה‬ ‫טוב בהרבה מכפי שדמיינו.‬
‫- מסאי מארה‬ ‫קניה -‬
‫הברדלס הוא המהיר מבין החתולים הגדולים.‬
‫הוא בנוי למהירות, לא לכוח,‬
‫והוא גם הפגיע מכולם.‬
‫אבל כשהם משתפים פעולה…‬
‫הם הופכים לכוח מטיל מורא.‬
‫אחים לציד.‬
‫הם לא צדים בתיאום כמו אריות.‬
‫הם מסתמכים על המספרים.‬
‫כל אחד בוחר מטרה…‬
‫ואז מתקרב לטרפו.‬
‫המרדף מתחיל.‬
‫אם אחד נכשל,‬ ‫האחרים עוברים להזדמנויות אחרות.‬
‫במוקדם או במאוחר,‬
‫אחת המתקפות תצליח.‬
‫ובעוד ברדלס בודד יתקשה להרוג גנו…‬
‫בכוחות משולבים הם יצליחו להכניע אותו.‬
‫שיתוף פעולה‬ ‫עוזר לחתולים גדולים להצליח בציד.‬
‫אבל אצל האריות,‬ ‫שיתוף פעולה חשוב עוד יותר להגנה.‬
‫הגורים באוקבנגו חסרי דאגות.‬
‫הם אינם יודעים שחייהם עומדים להשתנות.‬
‫הצליל שזורע פחד בכל משפחת אריות.‬
‫הזכרים הזרים מתקרבים.‬
‫הם נחושים להשתלט על הלהקה.‬
‫אם יצליחו, הפולשים יהרגו את הגורים‬
‫כדי להתחיל שוב את תקופת הייחום בנקבות.‬
‫זכרי הלהקה מנסים להפחיד אותם.‬
‫אבל הפולשים לא נסוגים.‬
‫הקרב בלתי נמנע.‬
‫הלביאות צריכות להרחיק את הגורים מהסכנה.‬
‫אבל הדרך למקום מבטחים חסומה.‬
‫החתולים האלה בדרך כלל נמנעים מכניסה למים.‬
‫ובצדק.‬
‫אבל אין ברירה.‬
‫אין דרך חזרה עכשיו.‬
‫הגורים הצעירים מתקשים לעמוד בקצב.‬
‫רק עוד קצת.‬
‫לבסוף, בהובלתה של אימא,‬
‫הם מגיעים למקום מבטחים.‬
‫אבל לא כולם היו בני מזל.‬
‫אחד מזכרי הלהקה.‬
‫ההגנה על הגורים עלתה לו בחייו.‬
‫עכשיו רק אביהם נותר בחיים.‬
‫אין לדעת כמה זמן יצליח לשמור על שלטונו.‬
‫בינתיים, לכל הפחות, הגורים בטוחים.‬
‫הם מתחזקים הודות ללהקה האוהבת והמגוננת…‬
‫והודות לאבא שיגן עליהם גם במחיר חייו.‬
‫כל החתולים הגדולים‬ ‫נולדים לחיים מלאים בסכנה ובדרמה.‬
‫אבל כל עוד ניתן להם את החופש שהם צריכים…‬
‫בעלי החיים המופלאים האלה‬
‫ימשיכו לשרוד.‬